Τζέισον Πρίστλεϊ

Ο **Τζέισον Μπράντφορντ Πρίστλεϊ** (αγγλικά: Jason Bradford Priestley, 28 Αυγούστου 1969 - )  είναι Καναδομερικανός ηθοποιός και τηλεοπτικός σκηνοθέτης. Είναι περισσότερο γνωστός ως Μπράντον Γουόλς στην τηλεοπτική σειρά *[[Χτυποκάρδια στο Μπέβερλι Χιλς]]* (1990–1998, 2000). Είναι επίσης γνωστός για τους ρόλους του ως Ρίτσαρντ Φιτζπάτρικ (Φιτζ) στη σειρά *Call Me Fitz* (2010–2013) και για τον ρόλο του ως Ματ Σέιντ στην καναδική σειρά *Private Eyes* (2016–2021).

## Τα πρώτα χρόνια
Ο Τζέισον Μπράντφορντ Πρίστλεϊ γεννήθηκε στις 28 Αυγούστου 1969 στο Βόρειο Βανκούβερ της Μπρίτις Κολάμπια. Η μητέρα του, Σάρον Κερκ, ήταν ηθοποιός και προπονήτρια υποκριτικής. Τελείωσε το δημοτικό σχολείο Argyle στο Βόρειο Βανκούβερ. Έχει μια μεγαλύτερη αδερφή, την ηθοποιό Τζαστίν Πρίστλεϊ, και δύο θετά αδέρφια, την Κάριν και την Κρίστι. Πολιτογραφήθηκε Αμερικανός πολίτης το 2007.

## Καριέρα
Ο Πρίστλεϊ ξεκίνησε την τηλεοπτική του καριέρα κάνοντας διαφημίσεις για εταιρείες όπως η Fletcher's Meats και στη συνέχεια, στις αρχές του 1987, ως γκεστ ηθοποιός στο επεισόδιο εν έτει 1987 "A Piece of Cake" από τον τέταρτο και τελευταίο κύκλο της τηλεοπτικής σειράς *Airwolf*, *Κυνηγητό μέσα στο χρόνο* (1989), στη συνέχεια μετακόμισε στη βραχύβια κωμική σειρά *Sister Kate* πάλι το 1989.
[μικρογραφία| Ο Πρίστλεϊ με τη [Σάνεν Ντόχερτι μετά τα 43α ετήσια Βραβεία Έμμυ, Αύγουστος 1991.]]

Το 1990, ο Πρίστλεϊ επιλέχθηκε ως Μπράντον Γουόλς στην επιτυχημένη σειρά *[[Χτυποκάρδια στο Μπέβερλι Χιλς]]*. Η εκπομπή απέκτησε παγκόσμια φήμη και δημοτικότητα και έκανε τον Πρίστλεϊ εφηβικό είδωλο. Ο ίδιος ήταν υποψήφιος για δύο Χρυσές Σφαίρες για τη δουλειά του στη σειρά. Σκηνοθέτησε επίσης 15 από τα επεισόδια της σειράς. Παρέμεινε στην εκπομπή μέχρι το 1998, όταν ο Μπράντον μετακόμισε στην Ουάσιγκτον. Ο Μπράντον ήταν ο τελευταίος Γουόλς που εγκατέλειψε την εκπομπή. Ωστόσο, ο Πρίστλεϊ θα συνέχιζε να εργάζεται ως εκτελεστικός παραγωγός μέχρι το τέλος της σειράς το 2000.

Ο Πρίστλεϊ εντάχθηκε στο καστ του *Tru Calling* ως Τζακ Χάρπερ το 2004 και έμεινε μέχρι το 2005. Ήταν επίσης τακτικός στο πρόγραμμα *Love Monkey* του 2006. Το τηλεοπτικό του έργο περιλαμβάνει επίσης την εκπομπή του WB *Η αδελφή μου και εγώ* και μια εμφάνιση τον Φεβρουάριο του 2006 στο *Χωρίς ίχνος*. Ο Πρίστλεϊ έχει κάνει επίσης αρκετές ταινίες, με πιο αξιοσημείωτο ίσως ρόλο αυτόν στην ταινία *Ο έρωτας πεθαίνει στο Λονγκ Άιλαντ* του 1997, στην οποία έπαιζε ένα εφηβικό είδωλο που αγωνιζόταν να ληφθεί σοβαρά υπόψη ως ηθοποιός. Σκηνοθέτησε το 19ο επεισόδιο στον τελευταίο κύκλο τοης σειράς *[[Στον Έβδομο Ουρανό|Στον έβδομο ουρανό]]*. Σκηνοθέτησε επίσης δύο επεισόδια του *The Secret Life of the American Teenager* στο ABC Family.

Στις 15 Ιουλίου 2007, επέστρεψε στην τηλεόραση ως ένας από τους πρωταγωνιστές στο κωμικό δράμα *Side Order of Life* της Lifetime Television. Ο Πρίστλεϊ έκανε μια γκεστ εμφάνιση στο *My Name Is Earl* του NBC το 2008. Έπαιξε τον Μπλέικ, τον εμφανίσιμο και πιο επιτυχημένο ξάδερφο του Ερλ. Την ίδια χρονιά, ο Πρίστλεϊ σκηνοθέτησε πέντε επεισόδια του *Secret Life*. Σκηνοθέτησε επίσης το επεισόδιο της επιστροφής της Τόρι Σπέλινγκ στο *[[90210]]*. Το 2009 ο Πρίστλεϊ σκηνοθέτησε και συμπαραγωγή και των 12 επεισοδίων της διαδκικτυακής σειράς *The Lake * στο *TheWB.com*. Τον Δεκέμβριο του 2009 μαζί με τους Ντάγκρεϊ Σκοτ, Μπράιαν Κοξ και Έντι Λιζαρντ, ο Πρίστλεϊ εμφανίστηκε στο *Γη ώρα μηδέν*, γραμμένο από τον Πάτρικ Χάρμπινσον, ο οποίος έχει γράψει και τις σειρές *[[Στην Εντατική|Στην εντατική]]* και *[[Νόμος και τάξη (τηλεοπτική σειρά)|Νόμος και τάξη]]*. Το δράμα βασίζεται στο μετααποκαλυπτικό μπεστ σέλερ *The Day of the Triffids*. 

Ο Πρίστλεϊ σκηνοθέτησε τον πρώην συμπρωταγωνιστή του Λουκ Πέρι στην ταινία *Goodnight for Justice* του Hallmark Channel, η οποία προβλήθηκε τον Ιανουάριο του 2011. Έπαιξε ως γκεστ σταρ σε ένα επεισόδιο του έκτου κύκλου του *Psych*  και εμφανίστηκε στο μουσικό βίντεο "Boys" της Μπρίτνεϊ Σπίαρς. Ο Πρίστλεϊ πρωταγωνίστησε ως ο κεντρικός χαρακτήρας της τηλεοπτικής εκπομπής *Call Me Fitz* του HBO Canada από το 2010 έως το 2013. Η σειρά τελείωσε μετά τον τέταρτο κύκλο της τον Δεκέμβριο του 2013. Τον Αύγουστο του 2011 ο Πρίστλεϊ εντάχθηκε στο καστ της τηλεοπτικής εκπομπής επιστημονικής φαντασίας *Haven*, σε έναν επαναλαμβανόμενο ρόλο κατά τον δεύτερο κύκλο της και έκανε δύο εμφανίσεις στον τελευταίο κύκλο. Σκηνοθέτησε επίσης δύο επεισόδια της σειράς.

Το σκηνοθετικό ντεμπούτο του Πρίστλεϊ στον κινηματογράφο ήταν η ανεξάρτητη κωμωδία δρόμου *Cas & Dylan*, με πρωταγωνιστές τον Ρίτσαρντ Ντρέιφους και την Τατιάνα Μασλάνι.

Τον Απρίλιο του 2013, ο Πρίστλεϊ εμφανίστηκε με τον θίασο Canadian Stage στην παράσταση *Race*, ένα έργο Ντέιβιντ Μάμετ, στο Τορόντο. Το 2015, Πρίστλεϊ πρωταγωνίστησε μαζί με τον Γκαέλ Γκαρσία Μπερνάλ στο *Zoom,* μια κωμωδία που έκανε πρεμιέρα στο Διεθνές Φεστιβάλ Κινηματογράφου του Τορόντο.

Τον Μάιο του 2016, ο Πρίστλεϊ άρχισε να πρωταγωνιστεί στην κωμικοδραματική σειρά *Private Eyes* του Global TV Network*,* στον ρόλο του Ματ Σέιντ, ενός πρώην παίκτη χόκεϊ που έγινε ιδιωτικός ντετέκτιβ. 

Τον Αύγουστο του 2016, ο Πρίστλεϊ μπήκε στο Walk of Fame του Καναδά.

Ο Πρίστλεϊ ήταν υποψήφιος για βραβείο Α' ανδρικού ρόλου σε κωμική σειρά για το *Call Me Fitz* του The Movie Network. 

Το 2013, ο Πρίστλεϊ σκηνοθέτησε ένα επεισόδιο της τηλεοπτικής σειράς *Satisfaction* του CTV. 

## Προσωπική ζωή
μικρογραφία| Ο Πρίστλεϊ με τη σύζυγό του Ναόμι Λάουντ-Πρίστλεϊ (2012).
Το 1999, ο Πρίστλεϊ τράκαρε με την Porsche σε έναν τηλεφωνικό στύλο στο Χόλιγουντ Χιλς και συνελήφθη επειδή οδηγούσε υπό την επήρεια αλκοόλ. Το δίπλωμα οδήγησής του ανεστάλη για έναν χρόνο και του δόθηκε εντολή να ολοκληρώσει ένα πρόγραμμα αποτοξίνωσης.

Ο Πρίστλεϊ και η μακιγιέζ Άσλεϊ Πίτερσον παντρεύτηκαν στις 2 Φεβρουαρίου 1999 και χώρισαν 11 μήνες αργότερα, στις 2 Ιανουαρίου 2000. Στις 14 Μαΐου 2005, ο Πρίστλεϊ παντρεύτηκε τη Ναόμι Λάουντ, επίσης μακιγιέζ. Στις 2 Ιουλίου 2007, το ζευγάρι απέκτησε μια κόρη, την Άβα Βερόνικα.  Στις 13 Απριλίου 2009, ο Πρίστλεϊ ανακοίνωσε ότι αυτός και η σύζυγός του περίμεναν το δεύτερο παιδί τους.  Στις 9 Ιουλίου 2009, το ζευγάρι απέκτησε έναν γιο, τον Ντάσιελ Όρσον. 

Στις 9 Ιουλίου 2007, ο Πρίστλεϊ αποκάλυψε στο *Late Night with Conan O'Brien* ότι είχε γίνει Αμερικανός πολίτης αρκετές εβδομάδες νωρίτερα.

Η αδερφή του Πρίστλεϊ, Τζαστίν, επίσης ηθοποιός, εμφανίστηκε σε μερικά επεισόδια της σπιν οφ σειράς του *[[Χτυποκάρδια στο Μπέβερλι Χιλς]]* *Στη λεωφόρο του Μέλροουζ*, το 1996.

Το 2013, η αλυσίδα εστιατορίων Tim Hortons δημιούργησε ένα νέο ντόνατ προς τιμήν του Πρίστλεϊ, που φέρει το όνομά του. Ωστόσο, το νέο ντόνατ δεν κυκλοφόρησε σε όλες τις ΗΠΑ.

Στις 6 Μαΐου 2014, η HarperOne εξέδωσαν την αυτοβιογραφία του Πρίστλεϊ με τίτλο *Jason Priestley: A Memoir* . 

## Μηχανοκίνητος αθλητισμός
Ανάμεσα στα χόμπι του Πρίστλεϊ είναι η οδήγηση αγωνιστικών αυτοκινήτων. Ο ίδιος οδηγούσε ένα Toyota Celica All-Trac ST185 στη σειρά SCCA Pro Rally στις αρχές έως τα μέσα της δεκαετίας του 1990. Έχει κάνει σχόλια και έχει δώσει συνεντεύξεις στην τηλεοπτική κάλυψη των αγώνων IndyCar από το ABC. Ο Πρίστλεϊ μεταπήδησε στους αγώνες σιρκουί το 1996. Τις επόμενες δύο σεζόν, οδηγούσε Ford Mustang στα IMSA GTS, USRRC GT1 και Motorola Cup με την Multimatic Motorsports.  Το 1999 συμμετείχε στο πρώτο ράλι Gumball 3000, οδηγώντας ένα Lotus Esprit V-8. Στις 11 Αυγούστου 2002, τραυματίστηκε σοβαρά κατά τη διάρκεια εξάσκησης στο Speedway του Κεντάκι όταν το αυτοκίνητό του Indy Pro Series προσέκρουσε σε έναν τοίχο με σχεδόν 180 μίλια την ώρα.

Σύμφωνα με άρθρο του Associated Press τον Ιανουάριο του 2008, ο Πρίστλεϊ θα γινόταν συνιδιοκτήτης μιας νέας ομάδας της σειράς IndyCar. Η νέα ομάδα ήταν γνωστή ως Rubicon Race Team με συνιδιοκτήτη τον Τζιν Φρόντενμπεργκ. 

Ο Πρίστλεϊ ήταν μεταξύ των ιδιοκτητών της ομάδας FAZZT Race Team, η οποία αγωνίστηκε στο IndyCar το 2010 με τον Καναδό οδηγό Άλεξ Ταλιάνι. Το αυτοκίνητο, με αριθμό 77 και χρηματοδοτούμενο από την Bowers & Wilkins, αγοράστηκε το 2011 από τη Sam Schmidt Motorsports. Με τον Ταλιάνι να διατηρείται στην ομάδα, κέρδισε στο 2011 Indianapolis 500.

## Φιλμογραφία

### Βραβεία και υποψηφιότητες
**Βραβεία Gemini**

* 2003: Υποψηφιότητα, "Καλύτερη ερμηνεία ή οικοδεσπότης σε πρόγραμμα ή σειρά" - *The True Meaning of Christmas Specials* (κοινή υποψηφιότητα με συμπρωταγωνιστές)

**[[Χρυσές Σφαίρες]]**

* 1993: Υποψηφιότητα, "Καλύτερη ερμηνεία από ηθοποιό σε τηλεοπτική σειρά (Δράμα)" - *[[Χτυποκάρδια στο Μπέβερλι Χιλς]]*
* 1995: Υποψηφιότητα, "Καλύτερη ερμηνεία από ηθοποιό σε τηλεοπτική σειρά (Δράμα)" - *[[Χτυποκάρδια στο Μπέβερλι Χιλς]]*

**[[Βραβεία Young Artist]]**

* 1990: Υποψηφιότητα, "Καλύτερος νέος ηθοποιός σε δεύτερο ρόλο σε τηλεοπτική σειρά" - *Sister Kate*

## Παραπομπές

## Εξωτερικοί σύνδεσμοι

* 
* 
* Συνέντευξη στο *The Hour* με τον Γιώργο Στρουμπουλόπουλο

Κατηγορία:Καναδοί ηθοποιοί τηλεόρασης
Κατηγορία:Καναδοί ηθοποιοί κινηματογράφου
Κατηγορία:Καναδοί ηθοποιοί φωνής
Κατηγορία:Πολιτογραφημένοι πολίτες των Ηνωμένων Πολιτειών
Κατηγορία:Καναδοί οδηγοί αγωνιστικών αυτοκινήτων
Κατηγορία:Αμερικανοί ηθοποιοί φωνής
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί παραγωγοί ταινιών